Gaan eet koek | SkalkSkryf
« Chinese Skrop
Moederland of Moerland? »
Gaan eet koek
Februarie 6, 2009 deur Louwie
Wat loer jy?
Lees van 'n brief wat 'n baas aan sy werkers skryf om hulle te inspireer/bemoedig.
Hy sê dat hy die indruk kry dat daar mense is wat depressief voel. Dan vertel hy aan sy mense die goeie nuus:
1) Petrol is 75% goedkoper as 4 maande gelede.
Wat hy vergeet om te noem is dat dit steeds 20% hoër is as wat dit was toe hulle begin depressed voel het en dat voedselpryse drasties gestyg het saam met die petrol prys en nie weer gedaal het toe petrol goedkoper geword het nie.
2) Daar was geen kragonderbrekings die afgelope tyd nie, sê hy.
Wel ja hoera, nie vir so lank aaneen as wat dit op 'n tyd was nie. Maar daar was honderde kort onderbrekings sonder waarskuwing en die kersie op die koek natuurlik die water toevoer wat skielik ook tydig en ontydig afgesny word. Dankie, dit gaan soveel beter.
3) Die slegte nuus; ja die resessie is bad, sê hy. Maar die goeie nuus is dat slegte tye altyd gevolg word deur goeie tye.
Hoera meneer die MD, gaan vertel dit vir die amper 600,000 mense wat net in Januarie hulle werk in die VSA verloor het en die verwagte 50 miljoen wat wêreldwyd hierdie jaar hulle werk gaan verloor.
Hy klink soos die bankbaas in die VSA wat, na hy homself 'n skaflike $5 biljoen meevallertjie gegee het, verklaar het dat daar tog immers elke 40 jaar of wat 'n ekonomiese insinking voorkom, so what, dit sal weer regkom.
Daar is net te veel Marie Antoinette daar buite na my sin, stinkryk bastards wat nie 'n idee het van wat met die man op straat aan die gang is nie, en ook nie 'n hel gepla is oor of die ouens se kinders kos het om te eet of 'n dak oor hulle koppe het nie.
Trek die gordel maar net 'n bietjie stywer, is hulle raad. Ek gaan dit ook doen, kyk ek vlieg nie meer met my private straler van die VSA af na Parys toe saam met my skelmpie net om ontbyt daar te gaan eet nie, ons eet nou ontbyt in die 5 ster hotel hier om die draai, net omtrent 2 uur se vlieg van hier af. Sien, ek kry ook swaar.
En dan droom die plaaslike MD verder. Die nare oom Bob gaan een van die dae iets van die verlede wees en dan gaan geld na Zim toe stroom, en SA gaan verskriklik baat by die enorme instroming in Zim. Ons gaan swem in die $$$$$$$.
Hy noem so terloops dat dit sleg gaan met ons skole en hospitale en dat misdaad buite beheer is, ons moet dit gou fix.
Van paaie en straate wat verval en riviere wat vol riool is en op 'n ramp afstuur sê hy niks.
Sy slot opmerking: Ons moet leer om te dans in die rëen!
Dit is moeilik om te dans as jou hart nie sing nie meneer die MD, maar ons wag vir die rëen, ons wag.
Posted in Louwie | Tagged Depressie, Resessie | 2 Kommentaar
op Februarie 6, 2009 at 8:26 nm flippiefanus
Dieselfde brief waarna jy verwys het op 'n manier ook onder my oe" geland, maar om een of ander rede het dit my nogal positief laat voel. Nogtans stem ek saam met jou. Die klomp groot kokkedore sorg altyd eerste vir hulself en toon geen lojaliteit teenoor almal in hul diens wat gehelp het om hulle sy ryk te maak nie. Maar nou ja, dis nou maar soos die lewe is.